Adelio Dell’Oro

**Adelio Dell’Oro** (født 31. juli 1948 i Milano i Italia) er en italiensk prelat og katolsk biskop av Karaganda.
## Liv og virke
### Prest
Adelio Dell’Oro begynte på gutteseminaret i erkebispedømmet i Milano i 1959 og på presteseminaret i 1967. Han ble presteviet den 28. juni 1972.

I tillegg til diverse pastorale oppgaver, var han religionslærer ved diverse skoler fra 1974 til 1997. I 1997 dro han til Kasakhstan som *[[Fidei donum]]*-prest. Her var han blant annet spiritualis ved bispedømmeseminaret i Karaganda. og leder for Caritas Kasakhstan. Fra 2007 til 2009 var han sogneprest i erkebispedømmet Astana og medlem av staben ved Det apostoliske nuntiatur i Kasakhstan. 

Fra 2010 til 2012 var han tilbake i Italia, hvor han blant annet var assistent for bevegelsen *Comunione e Liberazione* i erkebispedømmet Milano.

### Titulærbiskop, apostolisk administrator av Atyrau
Den 7. desember 2012 utnevnte pave Benedikt XVI ham til titulærbiskop av *Castulo* og utnevnte ham til apostolisk administrator av administraturet Atyrau. Erkebiskopen av Milano, kardinal Angelo Scola, ordinerte ham til biskop den 2. mars 2013. Medkonsekratorer var kardinal Dionigi Tettamanzi, erkebiskop av Milano, Tomasz Peta, erkebiskop av Astana, og erkebiskop Miguel Maury Buendía, apostolisk nuntius til Kasakhstan.

Atyrau favner det vestlige Kasakhstan, med grense til europeisk Russland og Kaspihavet. Denne regionen, i motsetning til andre regioner i landet, er ikke særlig kristnet, og i områdene der kristne samfunn er til stede, er de massivt ortodokse med en sterk dynamikk av nye protestantiske kirkesamfunn av amerikansk opprinnelse. Den kasakhiske etniske gruppen er stort sett i flertall i denne regionen (i motsetning til i den nordlige delen av landet), og etter flere tiår med offisiell ateisme vender den i stor grad tilbake til sunnismen.

### Biskop av Karaganda
Pave Frans utnevnte ham til biskop av Karaganda den 31. januar 2015. 

I tillegg til sitt morsmål italiensk talte Dell'Oro russisk og engelsk, og rimelig kunnskap i latin og kasakhisk.

Han beholdt embetet som administrator av Atyrau inntil fader Dariusz Buras ble utnevnt til ny administrator.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937
* Kardinal Bernardin Gantin (1922-2008) *1986
* Kardinal Angelo Scola (1941- ) *1991 
* Biskop *Adelio Dell’Oro* (1956- ) *2014

## Referanser